b'\n_START_ARTICLE_\nT\xc3\xb8rket frukt\n_START_PARAGRAPH_\nT\xc3\xb8rket frukt er frukt som er t\xc3\xb8rket, enten naturlig, med hjelp av en dehydreringsmaskin eller i industrielle anlegg. T\xc3\xb8rking er en av de eldste, kjente konserveringsmetodene for b\xc3\xa5de frukt og andre matvarer. Rosiner eller korinter (fra druer), svisker (fra plommer) og dadler er eksempler p\xc3\xa5 popul\xc3\xa6re t\xc3\xb8rkede frukter. Andre frukter som er gode t\xc3\xb8rket inkluderer epler, aprikoser, bananer, traneb\xc3\xa6r, fiken, kiwi, mango, papaya, p\xc3\xa6rer, ananas, jordb\xc3\xa6r og tomater. Mange av disse er handelsvarer som finnes i butikker med spesielt vareutvalg, som helsekost, og i innvandrerbutikker. Frukten kan brukes i matlaging, inklusive baking eller nytes som erstatning for snop._NEWLINE_En del frukter kan bare t\xc3\xb8rkes etter \xc3\xa5 ha blitt sk\xc3\xa5ret i skiver eller sm\xc3\xa5stykker. Dette er for \xc3\xa5 unng\xc3\xa5 r\xc3\xa5tning eller gj\xc3\xa6ring innenfra.  I tilknytning til skivingen, kan frukten dyppes i f.eks sukkerlake. _NEWLINE_T\xc3\xb8rket frukt er vanlig ingrediens i en del ferdigretter som kj\xc3\xb8pes p\xc3\xa5 poser som skal blandes ut i vann og kokes opp. (Toro og Maggi er de mest sette merkene i butikkhyllene per 2009).\n_START_SECTION_\nIndustriell t\xc3\xb8rking\n_START_PARAGRAPH_\nTre forskjellige t\xc3\xb8rkemetoder brukes i industriell produksjon av t\xc3\xb8rket frukt: Fryset\xc3\xb8rking i vakuum, t\xc3\xb8rking i varmluftsanlegg og atmosf\xc3\xa6risk fryset\xc3\xb8rking.'